Pibydd y Tywod - Wicipedia

# Pibydd y Tywod

### Oddi wrth Wicipedia, y gwyddoniadur rhydd.

Pibydd y Tywod
Dosbarthiad biolegol

Teyrnas: | Animalia
Ffylwm: | Chordata
Dosbarth: | Aves
Urdd: | Charadriiformes
Teulu: | Scolopacidae
Genws: | Calidris
Rhywogaeth: | C. alba

Enw deuenwol
Calidris alba Pallas, 1764

Mae Pibydd y Tywod (Calidris alba) yn un o aelodau llai teulu'r rhydyddion.

Mae Pibydd y Tywod yn nythu yn yr Arctic, yng ngogledd Ewrop, gogledd Asia a rhan ogleddol Gogledd America. Mae'n aderyn mudol, ac yn y gaeaf maent yn symud tua'r de, cyn belled a De America, Affrica ac Awstralia. Yn y gaeaf maent yn hel at ei gilydd yn heidiau, fel rheol ar draethau tywodlyd, yn wahanol i'r rhan fwyaf o rydyddion eraill, sy'n hoffi mwd.

O ran maint mae Pibydd y Tywod yn debyg i Bibydd y Mawn ond yn y gaeaf mae yn llawer goleuach ei liw na Phibydd y Mawn, gyda darn du ar yr ysgwydd, a gyda pig cryfach. Wrth hedfan mae'n dangos llinell wen amlwg iawn ar yr adenydd. Mae'n rhedeg ar hyd y traeth i ddal ei fwyd yn hytrach na gwthio ei big i'r mwd fel y rhan fwyaf o rydyddion. Ei brif fwyd yn y gaeaf yw crancod bychain ac unrhyw anifail bychan arall sydd i'w gael ar y traeth, tra maent yn bwyta llawer o bryfed yn ystod y tymor nythu.

Mae'n nythu ar lawr yn yr Arctig, gan ddodwy 3 neu 4 wy. Yn ystod y tymor nythu mae'r wyneb a'r gwddf yn goch.

Mae Pibydd y Tywod yn nythu i'r gogledd o'r llinell ddu

Mae'n aderyn gweddol gyffredin ar y traethau yng Nghymru yn y gaeaf, y gwanwyn a'r hydref.

Wedi dod o "http://cy.wikipedia.org../../../p/i/b/Pibydd_y_Tywod_0a72.html"

Categorïau tudalen: Adar

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Български
- Česky
- Deutsch
- English
- Suomi
- Français
- 日本語
- Lietuvių
- Nederlands
- Polski
- Svenska
- Türkçe